28/08/2009 | Administración LocalMunicipal
Ferrol
Persoal

Anuncio O día 15/07/2009 a concelleira delegada da Área de Recursos Humanos e Organización Interna, mediante delegación conferida por Resolución do Sr. Alcalde de data 30/10/2008 (BOP 01/12/2008), aprobou as bases específicas que rexerán a convocatoria das dúas prazas de axudantes de Arquivo e Biblioteca incluidas na Oferta Parcial de Emprego Público do ano 2008 (BOP 04/09/2008), e que transcritas literalmente din como segue: (Oferta parcial 2008) Dúas prazas de axudantes de Arquivo e Biblioteca, encadradas na Escala de Administración Especial, Subescala Técnica, clasificadas no grupo “A2”. Oposición en quenda libre. Para participar nas probas selectivas cómpre: a) Ser español/a ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos dezaseis anos e non exceder, no seu caso, da idade máxima de xubilación forzosa. c) Non padecer enfermidade ou eiva fisica que impida o desempeño das correspondentes funcións. As persoas con minusvalidez deberán facelo constar na instancia, indicando se precisan adaptacións para realizar as probas. d) Non ter sido separado/a, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitado para o exercicio das funcións públicas. e) Estar en posesión do título de Diplomado en Biblioteconomía e Documentación ou equivalente. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base terceira anterior. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: - Fotocopia do DNI. - Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. As persoas aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. O tribunal cualificador está constituido da seguinte forma: Presidente: Un/unha funcionario/a do Concello de Ferrol. Secretario: O secretario do Concello. Vocais: Tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto Básico do Empregado Público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas non cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer non casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Constará de catro exercicios de carácter obrigatorio e eliminatorio. Primeiro exercicio. De carácter obrigatorio e eliminatorio para todos os/as aspirantes: Consistirá en contestar a unha batería de 75 preguntas curtas nun tempo máximo de dúas horas sobre o temario da parte xeral que figura como anexo a estas bases. As preguntas serán determinadas polo tribunal inmediatamente antes de celebrarse o exercicio. Valorarase de 0 a 10 puntos sendo preciso acadar un 5 para superalo. Segundo exercicio. De carácter igualmente obrigatorio e eliminatorio: Consistirá en contestar por escrito, nun tempo máximo de tres horas, a dous temas extraídos ao chou entre os comprendidos no programa anexo á convocatoria, da segunda parte ou parte específica. Neste exercicio avaliaranse os coñecementos sobre os temas expostos. Valorarase de 0 a 10 puntos sendo preciso acadar un 5 para superalo. Terceiro exercicio. Así mesmo obrigatorio e eliminatorio. Desenvolverase por escrito, durante un período máximo de tres horas, e consistirá na resolución de dous supostos prácticos que proporá o tribunal inmediatamente antes do comezo do exercicio, relativos ás funcións propias asignadas á subescala. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións. Valorarase de 0 a 10 puntos sendo preciso acadar un 5 para superalo. Cuarto exercicio. De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do Tribunal, na que se falará do documento obxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A Constitución española de 1978: principios xerais e estrutura. Tema 2.0 Estatuto de autonomía de Galicia: principios xerais e estrutura. Tema 3. Principios de actuación da Administración pública: eficacia, xerarquía, descentralización, desconcentración e coordinación. Tema 4. Organización e funcionamento da Administración xeral do Estado. Organización central. Organismos públicos, organismos autónomos. Entidades públicas empresariais. Tema 5. As institucións da Unión Europea. Órganos executivos e os seus poderes. O Consello de Ministros. A Comisión. O Parlamento Europeo: composición e atribucións. O Tribunal de Xustiza da Unión Europea. Tema 6. A Xunta de Galicia e o seu presidente. O Parlamento de Galicia. Control parlamentario da acción do Goberno. O Valedor do Pobo. Tema 7.0 municipio. O termo municipal. A poboación. Consideración especial do veciño. O empadroamento. Tema 8. Funcionamento dos órganos colexiados locais. Convocatoria e orde do día. Actas e certificados dos acordos. Tema 9. Organización municipal. Competencias. Tema 10. Dereitos e deberes dos funcionarios públicos locais. Faltas e sancións. O procedemento disciplinario. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 11. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 12. Os orzamentos das entidades locais. O réxime xurídico do gasto das entidades locais. Tema 1.0 libro e as bibliotecas dende a invención da imprenta. Tema 2. Concepto e misión dos servizos bibliotecarios. Lei 14/1989 de Bibliotecas de Galicia e o seu desenvolvemento. Tema 3. A organización bibliotecaria en España. Lexislación e competencias das distintas administracións. O Depósito legal. A organización bibliotecaria internacional. Tema 4. Tipos de bibliotecas. Bibliotecas nacionais. Bibliotecas especializadas. Planificación, instalación e equipamento de bibliotecas. Tema 5. Xestión da colección. Selección e adquisición de fondos: problemas, criterios, fuentes e métodos. Tema 6.0 proceso técnico das publicacións. Procedementos manuais e automatizados. Tema 7. Os catálogos. Incidencias das novas tecnoloxías na súa elaboración e mantemento. Normalización. Tema 8. A clasificación bibliográfica. A C. D. U. Tema 9. Os servizos bibliotecarios. O servizo de información. O servizo de préstamo e lectura. Animación, extensión e actividades de biblioteca. Tema 10. Principios para a preservación e conservación de materiais bibliotecarios. Tema 11. Automatización de bibliotecas; redes e novas tecnologías da información. Internet. Tema 12. Organización bibliotecaria autonómica, provincial e municipal. Tema 13. A normalización da identificación bibliográfica. O ISBN, o ISSN e outros números internacionais. Tema 14. A Bibliografia: concepto e fins. Evolución. Tema 15. Fontes de información e referencia bibliográfica. Repertorios. Tema 16. Bibliografía nacional e autonómica. Fontes para a investigación da historia local. Tema 17. A documentación: concepto e utilidade para a Administración. Tema 18.0 centro de documentación. Organización, clases e funcións. Tema 19. Análise documental. Indización. Resúmenes: tipos e normas para a súa elaboración. Tema 20. Terminoloxía. Linguaxes documentais. Tema 21. Repercusión e difusión da información. A difusión selectiva da informació., Aspectos sociais da información. As bases de datos. Principais bases de datos nacionais e internacionais bibliográficas, arquivísticas e documentais. Tema 22. A arquivística. Concepto. Evolución. Campo de acción. Obxectivos. Tema 23. Concepto de arquivo. Evolución. Ciencias e técnicas auxiliares da arquivística. Tema 24. Arquivos nacionais españois. Arquivos rexionais, provinciais e locais. Historia e fondos. Tema 25. Arquivos eclesiásticos. Arquivos familiares e nobiliarios. Arquivos económicos e de empresa. Historia e fondos. Tema 26. Arquivos centrais. Organización e descrición. Arquivos de oficina. Organización e descrición. Tema 27. O documento de arquivo. Concepto, tipos, soportes. Caracteres externos e internos. Valor do documento. O expediente administrativo. Tema 28. A producción documental das entidades locais. Tipoloxía documental. Tema 29. Xestión, conservación e restauración de documentos. Especial referencia aos documentos administrativos. Tema 30. Principios xerais de organización de fondos. Sistemas de clasificación e ordenación. Tema 31. Ingresos de fondos nos arquivos: formas e procedemento. Valoración. Selección e expurgo documental. Tema 32. Descrición de fondos documentais. Guías, inventarios, catálogos e índices. Tema 33. Normas internacionais e nacionais de descrición de documentos arquivísticos. Tema 34. Difusión e servizo dos documentos. A accesibilidade documental aos arquivos. Tema 35.0 acceso ao documento orixinal. Técnicas de reprodución de documentos. Funcións. Tema 36. A informática aplicada aos arquivos. Realizacións e posibilidades. Tema 37. A producción documental nos novos soportes. Repercusións nos arquivos. Tema 38. Funcións e actividades dos arquivos. A información. A investigación. Función cultural dos arquivos. Tema 39. Legislación arquivística española. A lei do PHE. Normativa arquivística de Galicia. Tema 40. Arquivos, bibliotecas e centros de documentación da Coruña. Tema 41.0 arquivo municipal de Ferrol. Tema 42. A industria editorial e o comercio libreiro na actualidade. Tema 43.0 futuro do libro e as bibliotecas. Tema 44. A encuadernación do libro: panorama histórico xeral. Tema 45. A ilustración do libro: panorama histórico xeral. Tema 46. Lexislación española sobre patrimonio bibliográfico. Tema 47. Lexislación sobre propiedade intelectual aplicable en España. Tema 48. Regulamento do Arquivo do Concello de Ferrol. (BOP 15-11-2002) O que se fai público para xeral coñecemento. Ferrol, - 5 AGO 2009 O alcalde Vicente Luis Irisarri Castro